Mi ara ad yaweḍ lawan n tuɣalin s axxam, ad ṭṭefen-t abrid ɣer ixxamen s ccnawi d tiɣratin, deg ubrid n yal axxam ad sarsen tajeǧǧigt sɣer tewwurt iwakken ad meggren tafsut s lfarḥ d lxir, mi ara ad uɣalen s axxam ad ɛeddlen imensi n umagar n tefsut: aɣrum n yimɣan, tiḥbulin n wawren imumi ggaren imɣan yemgerraden id-jemɛen si lexla: neɛneɛ, amẓẓuɣ n yilef, amezzir, ifar n uzizwi.